text: 612 излекувани у нас
  Вирусът умира на ръката за 10-15 минути, ако тя е достатъчно топла, но по-добре да се мием, каза проф. Тодор Кантарджиев
  612 души и у нас са излекувани от коронавирус. Новите случаи са 24, а общият им брой достигна 2235, отчете проф. Тодор Кантарджиев от Националния оперативен щаб. Maлкият брой новодиагностицирани е основно заради по-малкото изследвани материали в неделя - 362. Новозаразените са в областите София (14 случая), Благоевград (5 случая), Пазарджик (2 случая), Ямбол (2 случая), Пловдив (1 случай). Още двама медицински служители са заболели вчера лекар от Пловдив и санитар oт Пирогов. Общият брой на медиците, при които вече е установена коронавирусна инфекция е 242.
  Най-много заразени до момента има в София – 945 души. 329 са лицата с потвърден COVID-19 в България, които са настанени под лекарско наблюдение в болнични условия, като 43 от тях са в интензивни клиники. Смъртните случаи са 110, като има два нови. В УМБАЛСМ "Н. И. Пирогов" е починал мъж на 77 г. Той е страдал от исхемична болест на сърцето и илеус. В Благоевград е починал мъж на 69 г., който е имал полиорганна недостатъчност.
  Европейското бюро на СЗО предупреждава
  за нови пикове, каза проф. Тодор Кантарджиев. Затова щабът анализира ситуацията у нас и на Балканите. Засега мерките работят, но всяко неглижиране неби се отразило добре. Той отбеляза, че хората вече са се научили на някои основни неща да не се ръкуват излишно, да предпочитат открити пред закрити места, а на закрити да бъдат с маски.
  Трябва да мием ръцете около 20 пъти на ден.
  Най-добре е това да се случва с вода и сапун, когато сме у дома, а в служебна обстановка с дезинфектант. Вирусът умира на ръката за 10-15 минути, ако е достатъчно топла и потна, но най-добре да се мием с топла вода и сапун. Колкото до ръкавиците, проф. Кантарджиев отбеляза, че те се носят основно от хора, които имат чест и пряк досег с пари като касиери, таксиметрови шофьори и т.н.
  Има ясно изразена тенденция болните да идват в по-тежко състояние, казва доц. Росен Калпачки
  Театри и танцови зали отварят врати
  До края на деня ще бъде издадена заповед за мерките за посетителите, които ще са съобразени с квадратурата на помещенията
  БЛС прави проучване сред лекарите
  Медиците ще отговарят на въпроси, свързани със здравните им проблеми и с обезпечеността с лични предпазни средства